Sánta Ferenc: ''Nemere az én íróm'' | Belföld - Magyarország hírei | Győr-Moson-Sopron - kisalfold.hu
Belföld - Magyarország hírei > Sánta Ferenc: ''Nemere az én íróm''
Sánta Ferenc: ''Nemere az én íróm''
Sánta Ferenc Csengele polgármestere Nemere István Rákosi Mátyás magánélete című regényét választotta.
„Nemere István Rákosi Mátyás magánélete című könyvét olvasva döntöttem úgy, hogy Nemere az 'én íróm'. Nem csupán azért, mert Nemere István Csengelén telepedett le, hanem főleg azért, mert művei olyan közelségbe hozzák az embert azzal a korral (vagy kórral?), amiről a könyv szól, hogy az ember benne érzi magát abban a nyomorúságos időben, az 50’-es években. Úgy éreztem olvasás közben, mintha személyes résztvevője lennék a meghurcoltatásoknak.
A második nagyon nyomós érv, hogy Nemere Istvánt választom írómnak, hogy ennek a könyvnek a mondanivalója napjainkra nézve is aktuális.
A mostani intézkedések – a vidék eltaposása, a mezőgazdaság mesterséges tönkretétele, egyes politikai vezetők félretétele, miután már nincs szükség rá, vagy nem kívánatos, láthattuk például Medgyessy Péter esetét – sajnos mindez a Rákosi-korszakra emlékeztet. És ebben a könyvben minderre rádöbben az ember.
A tisztánlátás miatt ajánlom mindenkinek e könyv elolvasását."